Saalopening: 35. Die Evangelie met Sjokolade |
algoagemeenskapskerk / 05/04/2021
Hierdie is ons vyf en dertigste Kort boodskap, Saalopening idee. Ons is nie seker of daar nog Saalopenings gehou word nie, maar sien tog van tyd tot tyd dat mense dit aflaai, so ons gaan dit weer begin deel, en jy kan dit natuurlik op verskillende maniere, en verskillende plekke gebruik – nie net vir saalopening nie!
Hierdie les is redelik goed bekend, ons het egter gegaan en al die sjokolades wat nie meer beskikbaar is nie uit die oorspronklike les gehaal, en dit vervang met sjokolades wat tans beskikbaar is. Met dit gesê het ons natuurlik ook die storie, waar nodig aangepas met die nuwe sjokolades, maar die kern van die storie bly steeds dieselfde.
Hierdie is 'n pragtige bekerings les op 'n lekker kreatiewe, 'fun' manier aangebied. Ons het die storie ingesluit, asook die bekerings gedeelte.